{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Programa potpore za sufinanciranje rada uzgojnih udruženja u području stočarstva za razdoblje 2024. – 2026. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SREDIŠNJI SAVEZ HRVATSKIH UZGAJIVAČA SIMENTASKOG GOVEDA","PRIJEDLOG PROGRAMA POTPORE ZA SUFINANCIRANJE RADA UZGOJNIH UDRUŽENJA U PODRUČJU STOČARSTVA ZA RAZDOBLJE 2024. – 2026. GODINE","Naš savez H.U.Sim. namjenski i efikasno ulaže dodijeljena sredstva i postiže zapažene uzgojne rezultate i na zahtjevnoj međunarodnoj razini. Zahvaljujući HUSim-u Hrvatska je na karti svijeta uzgoja simentalca, a naš najbolji bik nosi i naziv saveza HUSIM PP – koriste ga za bikovskog oca u svojim stadima najbolji svjetski uzgajivači !\nProteklih nekoliko godina znatno smo povećali broj genotipiziranih muških, ali osobito i ženskih grla kao i broj uzgajatelja koji sudjeluju u programu genotipizacije.\nDo sada je naš savez u 10 godina provedbe genotipizirao preko 2000 grla koja su došla sa oko 70-tak farmi, što je rel. mali broj, naspram mogućnosti i potencijala koje pruža naš uzgoj. Rezultati koje smo postigli su odlični. Hrvatski su uzgajatelji uzgojili 17 bikova za UO po najvišim standardima koji vrijede i u najboljim uzgojima DE/AT/CZ-sustava te ih se polovica koristi i u njihovim najboljim stadima. Što se tiče genotipizacije ženskih grla, oštrom selekcijom uzgojili smo 20-ak visoko vrijednih ženskih životinja, koje spadaju u sam vrh svjetske populacije pa ih već pomoću tehnike embrio-transfera ubrzano razmnožavamo – imamo i prvog bika svjetske razine iz ET-a WINMEG – sjeme je već naručeno u Bavarsku.\nBudući da je do sada savez raspolagao sa manjim financijskim sredstvima i nije bio u stanju povećavati broj svojih djelatnika (samo 2), predlažemo da se u navedeni program svakako planiraju troškovi djelatnika koji će aktivno sudjelovati u provođenju uzgojnog programa na terenu, osobito nam nedostaju kadrovi u dvije uzgojno vrlo značajne županije Bjelovarsko-bilogorskoj i Sisačko-moslavačkoj. U ove troškove treba predvidjeti troškove i povećanja plaća, jer cijene života u Hrvatskoj idu prema gore (hrana, gorivo, režije). Ovim putem predlažemo da se u idućem programskom razdoblju sufinanciranja uzgojnih udruženja programa Ministarstva poljoprivrede, poveća ukupan iznos sufinanciranja svih uzgojnih udruženja u programu na 600.000,00 eura.\n\nNavedena ulaganja će uvelike podići konkurentnost hrvatskog uzgoja simentalske pasmine goveda.","Nije prihvaćen","Vrijednost Programa potpore za sufinanciranje rada uzgojnih udruženja u području stočarstva za razdoblje 2024. – 2026. godine je povećana na 550.000 eura s dosadašnjih 398.000 eura, što držimo da je značajna pomoć radu priznatih uzgojnih udruženja u provedbi uzgojnih programa i drugim aktivnostima koje provode."]